UPRAVNI ODJEL ZA IMOVINSKO PRAVNE

POSLOVE I UPRAVLJANJE IMOVINOM

Povjerenstvo za provedbu javnog natječaja

KLASA: 112-01/25-01/53

URBROJ: 2133-1-03-01/06-25-3

Karlovac, 15. rujna 2025.

Sukladno odredbama članka 20. - 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19, 17/25 – u nastavku teksta: ZSNLS), Povjerenstvo za provedbu javnog natječaja, daje sljedeće

**UPUTE I OBAVIJESTI KANDIDATIMA**

**I. OBJAVA JAVNOG NATJEČAJA**

Pročelnica Upravnog odjela za imovinsko pravne poslove i upravljanje imovinom Grada Karlovca raspisala je javni natječaj za prijam u službu u Grad Karlovac, Upravni odjel za imovinsko pravne poslove, Odsjek za upravljanje imovinom: **vježbenik** (1 izvršitelj – m/ž), na određeno vrijeme u trajanju od 12 mjeseci za obavljanje vježbeničkog staža na radno mjesto: **viši referent za najam gradskih stanova.**

Javni natječaj je objavljen u „Narodnim novinama“ dana 17. rujna 2025. godine i na mrežnoj stranici Grada Karlovca [www.karlovac.hr](http://www.karlovac.hr)

**II. OPIS POSLOVA RADNOG MJESTA**:

- prati i proučava propise iz područja stambenih odnosa te sudjeluje u izradi općih akata iz područja

stambenih odnosa

- sudjeluje u pripremi materijala za Povjerenstvo za stanove

- izrađuje nacrte ugovora o najmu stanova i ostale akte iz svog djelokruga rada

- izrađuje nacrte sporazuma i izjava o raskidu ugovora o najmu stanova

- sudjeluje u pripremi natječaja za davanje stanova u najam i izradi nacrt liste podnositelja zahtjeva za

najam stanova

-unosi podatke i usklađuje evidencije o korištenju gradskih stanova

-provodi kontinuiranu kontrolu prikupljanjem dokumentacije radi utvrđivanja ispunjavanja uvjeta

utvrđenih aktom o uvjetima i mjerilima za dodjelu stanova

-izrađuje analize i izvješća iz područja stambenih odnosa

-obavlja i druge poslove po nalogu pročelnika i voditelja Odsjeka

**III. PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 2,31 i osnovice za izračun plaće u iznosu od 656,00 EUR uvećane za 0,5% za svaku navršenu godinu radnog staža. Vježbenik ima pravo na 85% plaće navedenog radnog mjesta.

**IV. PROVJERA ZNANJA I SPOSOBNOSTI**

Provjera znanja vršit će se iz sljedećih upravnih područja:

1. Opći dio:
   1. Poznavanje osnova ustavnog ustrojstva Republike Hrvatske
   2. Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
   3. Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave
2. Posebni dio:

2.1. Poznavanje propisa iz upravnog područja najma stanova

**Pravni izvori za pripremanje kandidata za prethodnu provjeru znanja i sposobnosti:**

1. Opći dio:
   1. Ustav Republike Hrvatske (NN 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01(ispr.), 76/10, 85/10- pročišćeni tekst i 5/14)
   2. Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20)
   3. Zakon o službenicima i namještenicima u lokalnoj i područnoj (regionalnoj) samoupravi (NN 86/08,61/11,4/18, 112/19,17/25)
2. Posebni dio:
   1. Zakon o najmu stanova (NN br. 91/96, 48/98, 66/98, 22/06, 68/18, 105/20, 36/24)

**V. PRAVILA I POSTUPAK TESTIRANJA**:

* **Natječajni postupak provodi Povjerenstvo za provedbu javnog natječaja, koje obavlja sljedeće poslove:**
* utvrđuje koje su prijave na javni natječaj pravodobne i potpune,
* utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na natječaj **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz javnog natječaja ne smatra se kandidatom prijavljenim na javni natječaj. Osobi koja nije podnijela pravodobnu i urednu prijavu ili ne ispunjava formalne uvjete iz javnog natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na javni natječaj. Protiv obavijesti osoba nema pravo podnošenja pravnog lijeka.
* **Prethodna provjera znanja i sposobnosti kandidata**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz javnog natječaja.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na javni natječaj i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na mrežnoj stranici Grada Karlovca [www.karlovac.hr](http://www.karlovac.hr) najmanje 5 (pet) dana prije održavanja provjere.

* Po dolasku na prethodnu provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme prethodne provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Za svaki dio prethodne provjere znanja i sposobnosti kandidatima se dodjeljuje određen broj bodova od 1 do 10 bodova. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju. Smatra se da je kandidat zadovoljio ako je na intervjuu ostvario najmanje 5 bodova. Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedene prethodne provjere znanja i sposobnosti kandidata povjerenstvo za provedbu javnog natječaja utvrđuje rang-listu kandidata prema ukupnom broju ostvarenih bodova.
* Izabrani kandidat bit će pozvan da u primjerenom roku, a prije donošenja rješenja o prijmu u

službu, dostavi uvjerenje nadležnog suda da se protiv njega ne vodi kazneni postupak i uvjerenje

o zdravstvenoj sposobnosti za obavljanje poslova radnog mjesta, uz upozorenje da se

nedostavljanje traženih isprava smatra odustankom od prijma u službu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

ZA POVJERENSTVO

PROČELNICA

Marina Pavić Črne, mag.iur.

DOSTAVITI:

1. Mrežna stranica Grada Karlovca
2. Pismohrana